**TRALIM 3-Ευρωπαικό πρόγραμμα κατάρτισης δικηγόρων στο δίκαιο μετανάστευσης και ασύλου-Σεμινάριο 4 Μαρτίου 2024 στον ΔΣΑ**

Ο Δικηγορικός Σύλλογος Αθηνών επίσημα διαπιστευμένος φορέας στα όργανα της ευρωπαϊκής ένωσης, σε συνεργασία με το Ίδρυμα Ευρωπαίων Δικηγόρων (European Lawyers Foundation) και τους Δικηγορικούς Συλλόγους του Παρισιού, Παγκύπριο Δικηγορικό Σύλλογο, Εθνικό Συμβούλιο Δικηγορικών Συλλόγων Πολωνίας, Εθνικό Συμβούλιο Δικηγορικών Συλλόγων Ιταλίας, Εθνικό Συμβούλιο Δικηγορικών Συλλόγων Ισπανίας και Δικηγορικό Σύλλογο Ιρλανδίας συμμετέχει στο ευρωπαϊκό συγχρηματοδοτούμενο πρόγραμμα **“Training of lawyers on EU Immigration and Asylum Law 3 – TRALIM 3” (JUST-2021-JTRA-101046233)**

Το Πρόγραμμα χρηματοδοτείται σε ποσοστό 90/100 από το Πρόγραμμα της Ευρωπαϊκής Επιτροπής για την Δικαιοσύνη και μόλις σε ποσοστό 10/100 από τον συμβεβλημένο Δικηγορικό Σύλλογο Αθηνών. Στο πλαίσιο του προγράμματος TRALIM 3 θα πραγματοποιηθούν σεμινάρια κατάρτισης στην Ελλάδα και στις συμμετέχουσες χώρες του εξωτερικού για το μεταναστευτικό δίκαιο και το άσυλο, για τις ευάλωτες ομάδες και σύντομες επισκέψεις στο εξωτερικό (short visits), τα οποία θα ανακοινώνονται από την ιστοσελίδα του ΔΣΑ.

Συντονιστής του Προγράμματος για την Ελλάδα, **Νικόλαος Β.Κουτκιά**ς, Επικεφαλής της Ελληνικής Αντιπροσωπείας στην CCBE.

Σε εκτέλεση του προγράμματος θα πραγματοποιηθεί:

**-Σεμινάριο TRALIM 3 στην Αθήνα 4 Μαρτίου 2024 στην αίθουσα τελετών του ΔΣΑ «Μιχάλης Ζαφειρόπουλος» (Ακαδημίας 60, 1ος όροφος)**

Στο σεμινάριο αυτό θα συμμετάσχουν διακεκριμένοι Έλληνες ομιλητές που θα αναλύσουν το ευρωπαικό νομικό σύστημα και νομολογία που ρυθμίζει το δίκαιο μετανάστευσης και ασύλου (Ευρωπαικός Χάρτης Θεμελιωδών δικαιωμάτων, Νομικό σύστημα Ευρωπαικής Ενωσης και Συμβουλίου της Ευρώπης, Νομική αρωγή προς μετανάστες και αιτούντες άσυλο) καθώς και δυο ξένοι ομιλητές που θα αναπτύσσουν το εφαρμοστέο δίκαιο ασύλου-μετανάστευσης στην χώρα τους.

Επισυνάπτεται σχέδιο του προγράμματος με τις θεματικές ενότητες. Η παρούσα ανακοίνωση αφορά την πρόσκληση υποβολής συμμετοχών για το σεμινάριο της Αθήνας τα οποία **θα παρακολουθήσουν 50 δικηγόροι.** Θα συμμετέχουν επίσης δικηγόροι από τους δικηγορικούς συλλόγους εταίρους του προγράμματος (Ιταλία, Ιρλανδία, Πολωνία, Γαλλία, Κύπρος, Ισπανία).

 **Στο χώρο του σεμιναρίου θα υπάρχει** υπηρεσία catering για τους συμμετέχοντες (buffet, soft drinks και καφές).

Στους συμμετέχοντες θα διανεμηθεί **επίσημη έκδοση της Ευρωπαϊκής Ένωσης για την μετανάστευση και το άσυλο -Handbook on European law relating to asylum, borders and immigration της European Union Agency for Fundamental Rights.**

Το σεμινάριο **θα πραγματοποιηθεί στην Αγγλική γλώσσα** και απαραίτητη προϋπόθεση είναι η πολύ καλή γνώση της Αγγλικής.

Σε αυτούς που θα παρακολουθήσουν τα σεμινάρια θα χορηγηθεί **πιστοποιητικό** από το **Ίδρυμα Ευρωπαίων Δικηγόρων.**

Το κόστος συμμετοχής **ανέρχεται στα 30 ευρώ** για τους Δικηγόρους Αθηνών όπου συμπεριλαμβάνονται πέρα από τη συμμετοχή και το catering.

Καλούνται όσοι Δικηγόροι ενδιαφέρονται να συμμετάσχουν στο σεμινάριο TRALIM 3 της Αθήνας να αποστείλουν αίτηση συμμετοχής τους και δήλωση ανάληψης της υποχρέωσης για καταβολή του ποσού των 30 ευρώ προς τον ΔΣΑ, στο email  [tsiri.an@dsa.gr](http://tsiri.an@dsa.gr/)  (κ. Τσίρη Αναστασία-2103398206) **μέχρι τις 01/03/2024.**